Maite Carranza

Maite Carranza (s. 1958 Barcelona) on espanjalainen antropologi ja kirjailija. Hän on työskennellyt myös opettajana.

Carranza on ollut kirjailija ja käsikirjoittaja vuodesta 1992 lähtien. Hän on kirjoittanut yli neljäkymmentä lasten- ja nuortenkirjaa, joita on käännetty usealle eri kielelle ja jotka ovat saaneet useita palkintoja, muun muassa EDEBA-lastenkirjallisuuspalkinnon sekä kriitikoiden Serra d’Or -palkinnon. Carranza on kirjoittanut myös TV- ja elokuvakäsikirjoituksia. Hänet tunnetaan Suomessa Noitien taistelu -trilogiastaan (La guerra de las bruja), johon kuuluvat kirjat Susiemon klaani, Jään valtakunta ja Odin kirous. Carranza asuu Barcelonassa ja hänellä on kolme lasta.

Lähteet
 Risingshadow-sivusto.

Espanjalaiset lasten- ja nuortenkirjailijat
Fantasiakirjailijat
Vuonna 1958 syntyneet
Elävät henkilöt